разпоредби, фигуриращи в националните нормативни текстове, в които се определя AOC. Така са въведени критериите за генетична селекция на породите, максималната гъстота на отглеждане и начините на изчисляване на броя на животинските единици (ЖЕ). Направени са също така уточнения по отношение на забраната на приема на комбинирани пълноценни фуражи, както и по отношение на разрешените терапевтични процедури.
 Въведени са разпоредбите относно клането на животните, съдържащи се в националните нормативни текстове (отстраняване на животните, транспорт, умъртвяване и обработка на кланичните трупове). Добавено е също така изискването за извършване на разфасоването в географския район, което фигурира в националните нормативни текстове.
 Заличават се разпоредбите, които се припокриват с разпоредбите, включени в общите правила (контрол на заразните болести и етап на класиране на кланичните трупове по скалата EUROP).
 —
 Етикетиране: групата е пожелала да въведе задължението за поставяне на знака ЗНП на Европейския съюз.
 —
 Национални изисквания: националните изисквания са допълнени от таблица, съдържаща основните пунктове, които трябва да бъдат контролирани, и метода за оценяването им в съответствие с френското национално законодателство.
 ПРИЛОЖЕНИЕ II
 ЕДИНЕН ДОКУМЕНТ
 Регламент (ЕО) No 510/2006 на Съвета относно закрилата на географски указания и наименования за произход на земеделски продукти и храни
 „TAUREAU DE CAMARGUE“
 No CE: FR-PDO-0105-0314-17.10.2011
 ЗГУ ( ) ЗНП ( Х )
 1. Наименование
 „Taureau de Camargue“
 2. Държава членка или трета държава
 Франция
 3. Описание на земеделския продукт или храна
 3.1. Вид продукт
 Клас 1.1:
 Прясно месо и карантия.
 3.2. Описание на продукта, за който се отнася наименованието от точка 1
 Наименованието за произход „Taureau de Camargue“ се отнася до прясно месо от мъжки или женски животни от местни породи, тоест от породата „raço di Biou“, от породата „de Combat“ (порода, наричана още „brave“), или от кръстоска на екземпляри от тези две породи, които са родени, отгледани, заклани и разфасовани в географския район.
 Животните са на възраст не по-малко от 18 месеца.
 Срокът на зреене на труповете в кланицата трябва да е най-малко четиридесет и осем часа и най-много пет дни. Кланичните трупове не трябва да имат тегло за данъчни цели под 100 kg, освен юниците на възраст между 18 и 30 месеца, за които теглото е определено на 85 kg.
 Месото на „Taureau de Camargue“ се характеризира с наситения си червен цвят, то е сочно и с малко мазнини.
 3.3. Суровини (само за преработени продукти)
 —
 3.4. Фураж (само за продукти от животински произход)
 Основен фураж трябва да бъде пашата, с изключение на зимния период, когато към храната може да се добавят само сено и зърнени храни, произведени в географския район. В никакъв случай не се разрешава употребата на комбинирани пълноценни фуражи, включително медикаментозни.
 3.5. Специфични етапи на производството, които трябва да бъдат извършени в определения географски район
 Животните трябва да бъдат родени, отгледани, заклани и разфасовани в географския район
 3.6. Специфични правила за рязане, настъргване, опаковане и др.
 Кланичните трупове трябва да бъдат разфасовани в географския район — на практика средният размер на кланичните трупове на животните, използвани за продуктите със ЗНП „Taureau de Camargue“, е по-малък от този на предназначените за клане говеда,